《寄匡阜诸公二首》
唐代·齐己

松头柏顶碧森森，虚槛寒吹夏景深。静社可追长往迹，

白莲难问久修心。山围四面才容寺，月到中宵始满林。

争学忘言住幽胜，吾师遗集尽清吟。

峰前林下东西寺，地角天涯来往僧。泉月净流闲世界，

杉松深锁尽香灯。争无大士重修社，合有诸贤更服膺。

曾寄邻房挂瓶锡，雨闻岩溜解春冰。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。